rejauldu/bengali-wikipedia huggingface dataset:
শিশু কল্যাণ ট্রাস্ট প্রাথমিক ও গণশিক্ষা মন্ত্রণালয়ের  অধীনস্থ বাংলাদেশ সরকারের একটি কল্যাণ ট্রাস্ট। এর সদরদপ্তর ঢাকায় অবস্থিত। সুরাইয়া খান এই ট্রাস্টের দায়িত্বপ্রাপ্ত উপসচিব।   ইতিহাস  ১৯৮৯ সালের ২ জুলাই পথকলি ট্রাস্ট নামে ট্রাস্টটি গঠন করা হয়। ১৯৯২ সালে এর নাম পরিবর্তন করে "শিশু কল্যাণ ট্রাস্ট" রাখা হয়। ট্রাস্টটির অধীনে বাংলাদেশে ২০৫ টি শিশু কল্যাণ প্রাথমিক বিদ্যালয় ও ৯ টি কারিগরি প্রশিক্ষণ কেন্দ্র রয়েছে। এসব বিদ্যালয়ে প্রায় ৩২,০০০ শিক্ষার্থী, ৯২০ জন শিক্ষক এবং ২১৮ জন কর্মচারী কর্মরত রয়েছেন।   ট্রাস্টি বোর্ড  শিশু কল্যাণ ট্রাস্টের প্রবিধানমালা ২০১০ অনুযায়ী ৮ সদস্যের ট্রাস্টি বোর্ড গঠন করা হয়। প্রাথমিক ও গণশিক্ষা মন্ত্রণালয়ের মন্ত্রী বোডের চেয়ারপার্সন, প্রতিমন্ত্রী ভাইস চেয়ারপার্সন, মন্ত্রণালয়ের সচিব, প্রাথমিক শিক্ষা অধিদপ্তরের মহাপরিচালক এবং সরকার মনোনীত আরও চারজন ট্রাস্টি বোর্ডে কাজ করেন।   একনজরে    ট্রাস্ট প্রতিষ্ঠা: ২ জুলাই, ১৯৮৯  ট্রাস্টি বোর্ডের সদস্য: ৮ জন  ট্রাস্টের জনবল: ১৮ জন  অন্তর্ভুক্ত বিদ্যালয়ের সংখ্যা: ২০৫ টি  অন্তর্ভুক্ত কারিগরি প্রশিক্ষণ কেন্দ্র: ৯ টি  শিক্ষকের সংখ্যা: ৯৮০ জন   তথ্যসূত্র   বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ ভিত্তিক ফাউন্ডেশন বিষয়শ্রেণী:১৯৮৯-এ বাংলাদেশে প্রতিষ্ঠিত বিষয়শ্রেণী:প্রাথমিক ও গণশিক্ষা মন্ত্রণালয় (বাংলাদেশ)
বড় শরিফপুর মসজিদ বাংলাদেশের কুমিল্লা জেলায় অবস্থিত একটি ঐতিহাসিক মসজিদ। এটি বাংলাদেশে অবস্থিত মুঘল স্থাপনার মসজিদ।  আবস্থান এটি বাংলাদেশের চট্টগ্রাম বিভাগের কুমিল্লা জেলার মনোহরগঞ্জ থানার বড় শরীফপুর গ্রামের নাগেরশ্বর দিঘির পূর্বতীরে অবস্থিত।  নির্মাণ মসজিদের শিলালিপি অনুযায়ী মসজিদটি মুহাম্মদ হায়াত আবদ করিম ১৭০৬-১৭০৭ সালে নির্মাণ করেন। প্রচলিত মতানুযায়ী নির্মাতা অত্র এলাকার কোতোয়াল ছিলেন। তাই এটি কোতোয়ালি মসজিদ নামে পরিচিত। ১৯৫৯ সাল থেকে মসজিদটি সংরক্ষিত স্থাপনা হিসেবে সংরক্ষিত রয়েছে। ১৯৬০ এর দশকে মসজিদটি সংস্কার করা হয়। পরবর্তীতে বাংলাদেশ প্রত্নতত্ত্ব অধিদপ্তর আরো সংস্কারকার্য‌ চালায়।   স্থাপত্য বৈশিষ্ট্য মসজিদটির আকৃতি আয়তাকার। পূর্বদিকের অংশে তিনটি খিলানযুক্ত দরজা রয়েছে যার মধ্যে কেন্দ্রীয় দরজাটি অপেক্ষাকৃত বড়। দরজাগুলির বিপরীত দিকে পশ্চিম দেওয়ালে তিনটি মিহরাব রয়েছে। এক্ষেত্রেও কেন্দ্রীয় মিহরাবটি বাকি দুইটি মিহরাবের তুলনায় অপেক্ষাকৃত বড়।  মসজিদের চারকোণে চারটি বড় অষ্টভুজাকার মিনার রয়েছে। এছাড়াও কেন্দ্রীয় বৃহৎ প্রবেশপথের উপরে দুইটি অষ্টভুজাকার মিনার রয়েছে। গম্বুজের সংখ্যা তিনটি। কেন্দ্রীয় গম্বুজটি অপেক্ষাকৃত বৃহৎ। গম্বুজের ভেতরের অংশ পাতার নকশা শোভিত। এছাড়া বাইরের অংশে চক্রনকশার কাজ রয়েছে।  আরও দেখুন  বাংলাদেশের মসজিদের তালিকা  চট্টগ্রাম বিভাগের মসজিদের তালিকা  তথ্যসূত্র  বিষয়শ্রেণী:কুমিল্লা জেলার মসজিদ বিষয়শ্রেণী:কুমিল্লা জেলার প্রত্নতাত্ত্বিক স্থাপনা বিষয়শ্রেণী:কুমিল্লা জেলার দর্শনীয় স্থান
কাতলা বা কাতল (বৈজ্ঞানিক নাম: Labeo catla)http://www.fishbase.org/Nomenclature/SynonymsList.php?ID=4439&SynCode=25115&GenusName=Catla&SpeciesName=catla হচ্ছে Cyprinidae পরিবারের Catla গণের একটি স্বাদুপানির মাছ। এ মাছ বাংলাদেশ ও ভারতে খুব জনপ্রিয়। এটি বাংলাদেশ ও ভারতের স্থানীয় মাছ।   বর্ণনা  কাতলা মাছের দেহ মাথা,ধড় এবং লেজ নিয়ে গঠিত। এই মাছের মাথা দেহের অনুপাতে বড় এবং দেহ দৈর্ঘ্যের অনুপাতে বেশ চওড়া এবং দুই পাশ চ্যাপ্টা। আঁশ তুলনামূলকভাবে বড়। মাথা ও পৃষ্ঠ ধূসর, দেহের পাশে রুপালি এবং পেট সাদা। প্রাকৃতিক আবাসে এরা ১.৮০ মিটার লম্বা এবং ওজন ৪৫ কেজি পর্যন্ত হতে পারে।   বিস্তৃতি  বাংলাদেশ, ভারত, নেপাল, পাকিস্তান ও মায়ানমার অঞ্চলে বেশি পাওয়া যায়। ভারতের সমুদ্রবেষ্টিত দ্বীপের নদীতে, শ্রীলঙ্কা এবং চীনে এদের অনুপ্রবেশ ঘটেছে। এটি নদী, পুকুর, বিল, হাওর, বাওর ইত্যাদি জলাশয়ের উপরিস্তরে বসবাসকারী মিষ্টি জলের মাছ।   খাদ্য  কাতলা মাছ সাধারণত জলাশয়ের মধ্য ও উপরের স্তরে থাকতে পছন্দ করে। এরা সাধারণত প্রাণী প্লাংকটনের তুলনায় উদ্ভিদ প্লাংকটন বেশি খেয়ে থাকে। ক্রাসটেসিয়া, রটিফার, কীটপতঙ্গ, শৈবাল ও অন্যান্য জলজ উদ্ভিদ এদের প্রধান খাবার।   প্রজনন  দুই বছরেই এরা প্রাপ্তবয়স্ক হয়ে থাকে। বর্ষাকালে প্লাবিত নদীতে (বিশেষত জলজ উদ্ভিদময় স্থানে) প্রজনন করে থাকে। এক প্রজনন ঋতুতে একটি মা মাছ প্রায় পনের থেকে ছাব্বিশ লক্ষ ডিম দিয়ে থাকে যা মাছের বয়স, দৈর্ঘ্য ও ওজনের এবং ডিম্বাশয়ের দৈর্ঘ্য ও ওজনের উপর নির্ভর করে কমবেশি হতে পারে। বর্তমানে এদের কৃত্রিম পদ্ধতিতে পুকুরে ডিম উৎপাদন করা হয়।http://bn.bdfish.org/2009/10/%E0%A6%95%E0%A6%BE%E0%A6%A4%E0%A6%B2%E0%A6%BE-%E0%A6%AE%E0%A6%BE%E0%A6%9B/   চাষ পদ্ধতি  কাতল মাছের চাষ পদ্ধতি খুব সহজ। রুই জাতীয় অন্যান্য মাছের সাথে এই মাছ সহজেই চাষ করা যায়। এই মাছ খুব দ্রুত বৃদ্ধি পায়। গবেষণায় দেখা গেছে এই মাছ মাসে ৭.৫ থেকে ১০ মি.মি. লম্বা হয়। ধানক্ষেতে এদের বৃদ্ধি আরো বেশি। কারণ ধানক্ষেত সংলগ্ন শৈবাল এদের প্রিয় খাদ্য। থাম্ব|   রন্ধনপ্রণালী  ভাজা, ঝোল জনপ্রিয়। মাথা বড় বলে মুড়িঘণ্ট রান্নার জন্য বেশ উপযোগী।   বাংলাদেশে বর্তমান অবস্থা এবং সংরক্ষণ  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা   তথ্যসূত্র   বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:মিয়ানমারের মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:পাকিস্তানের মাছ বিষয়শ্রেণী:শ্রীলঙ্কার মাছ বিষয়শ্রেণী:চীনের মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
ফিরোজপুর () ভারতের পাঞ্জাব রাজ্যের ফিরোজপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে ফিরোজপুর শহরের জনসংখ্যা হল ৯৫,৪৫১ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে ফিরোজপুর এর সাক্ষরতার হার বেশি। এই শহরের জনসংখ্যার ১১% হল ৬ বছর বা তার কম বয়সী।  ২০১১ সালের আদম শুমারি অনুসারে ফিরোজপুর শহরের জনসংখ্যা হল ১,১০,০৯১জন। এর মধ্যে পুরুষ ৫৮,৪০১জন, এবং নারী ৫১,৬৯০জন। সাক্ষরতার হার ৭৯.৭৫%।    আবহাওয়া  ফিরোজপুর জেলার জলবায়ু মূলত  শুষ্ক এবং প্রখর গ্রীষ্ম, অল্প বর্ষা ও একটি আরামদায়ক শীতকালীন আবহাওয়া দ্বারা চিহ্নিত করা যায়। সারা বছরকে চারটি ঋতুতে ভাগ করা যায়। নভেম্বর থেকে মার্চ শীত,জুন অবধি গ্রীষ্ম,জুলাই থেকে মধ্য সেপটেম্বর অব্ধি দক্ষিণ পশ্চিম মৌসুমি বায়ুর জন্য বর্ষা। মধ্য সেপ্টেম্বর থেকে অক্টোবর অবধি বর্ষা পরবর্তী সময়।     তথ্যসূত্র   বিষয়শ্রেণী:পাঞ্জাব, ভারতের শহর ও নগর বিষয়শ্রেণী:পাঞ্জাব বিষয়শ্রেণী:১৪শ শতাব্দীতে প্রতিষ্ঠিত জনবহুল স্থান
পশ্চিমবঙ্গ পুলিশ ফুটবল ক্লাব ("পুলিশম্যান" ডাকনাম) হল কলকাতা, পশ্চিমবঙ্গে অবস্থিত একটি ভারতীয় প্রাতিষ্ঠানিক বহু-ক্রীড়া ক্লাব। ভারতীয় ফুটবল অ্যাসোসিয়েশনের সাথে অনুমোদিত, ক্লাবের ফুটবল বিভাগটি কলকাতা প্রিমিয়ার বিভাগে প্রতিযোগিতা করে। ইতিহাস ক্লাব হিসেবে কলকাতা ফুটবলের হোম কলকাতা ময়দান থেকে যাত্রা শুরু করেছিল ওয়েস্ট বেঙ্গল পুলিশ এফসি। ক্লাবটি ১৯৫২ সালে প্রতিষ্ঠিত হয় এবং এর মূল সংস্থা কলকাতায় পশ্চিমবঙ্গ পুলিশের মালিকানাধীন। পশ্চিমবঙ্গ পুলিশ ফুটবল দল হল ভারতের কলকাতা ভিত্তিক একটি পেশাদার ফুটবল ক্লাব। দলটি ১৯৫২ সালে প্রতিষ্ঠিত হয়েছিল এবং তখন থেকে ভারতীয় ফুটবল দৃশ্যের একটি বিশিষ্ট শক্তি হয়ে উঠেছে। দলটি পশ্চিমবঙ্গ পুলিশ বিভাগের মালিকানাধীন এবং পরিচালিত এবং খেলার সুশৃঙ্খল ও সংগঠিত শৈলীর জন্য পরিচিত। দলটির সাফল্যের একটি সমৃদ্ধ ইতিহাস রয়েছে, বছরের পর বছর ধরে বেশ কয়েকটি ঘরোয়া এবং আঞ্চলিক টুর্নামেন্ট জিতেছে। কলকাতায় তাদের একটি শক্তিশালী ফ্যান বেস রয়েছে এবং তারা তাদের উৎসাহী এবং সোচ্চার সমর্থকদের জন্য পরিচিত। দলটি তাদের হোম ম্যাচগুলি কলকাতার ইস্টবেঙ্গল গ্রাউন্ডে খেলে, যার দর্শক ধারণক্ষমতা ২৩,০০০ এর। পশ্চিমবঙ্গ পুলিশ ফুটবল দল তার শক্তিশালী প্রতিরক্ষা এবং পাল্টা আক্রমণ খেলার শৈলীর জন্য পরিচিত। তাদের প্রতিভাবান খেলোয়াড়দের একটি স্কোয়াড রয়েছে, যার মধ্যে এই অঞ্চলের সেরা ফুটবলাররাও রয়েছে। দলটির নেতৃত্বে রয়েছেন অভিজ্ঞ কোচ ও প্রাক্তন খেলোয়াড় সুব্রত ভট্টাচার্য, যিনি বেশ কয়েক বছর ধরে দলের সঙ্গে রয়েছেন। সামগ্রিকভাবে, পশ্চিমবঙ্গ পুলিশ ফুটবল দল ভারতের একটি সুপরিচিত এবং সফল ফুটবল ক্লাব। তাদের শ্রেষ্ঠত্বের একটি শক্তিশালী ঐতিহ্য রয়েছে এবং খেলাটির প্রতি তাদের শৃঙ্খলাবদ্ধ এবং কঠোর পরিশ্রমী পদ্ধতির জন্য পরিচিত।  সাফল্য  ট্রেডস কাপ চ্যাম্পিয়ন (১): ২০০৮  তথ্যসূত্র  বহিঃসংযোগ  সকারওয়েতে পশ্চিমবঙ্গ পুলিশ  বিষয়শ্রেণী:১৯৫২-এ প্রতিষ্ঠিত ফুটবল ক্লাব বিষয়শ্রেণী:কলকাতার ফুটবল ক্লাব বিষয়শ্রেণী:১৯৫২-এ পশ্চিমবঙ্গে প্রতিষ্ঠিত বিষয়শ্রেণী:ভারতের পুলিশ ফুটবল ক্লাব
থিওডোরা "টেডি" কুইনলিভান একজন মার্কিন মডেল। ২০১৫ সালে লুই ভুইতোঁর সৃজনশীল পরিচালক নিকোলাস ঘেসকুইয়ের তাকে আবিষ্কার করেন।   কর্মজীবন  ২০১৭ সালের সেপ্টেম্বরে কুইনলিভান ট্রান্সজেন্ডার হিসেবে আত্মপ্রকাশ করেন। ঘেসকুইয়ার, নকশাকর মার্ক জ্যাকবস, সজ্জাশিল্পী প্যাট ম্যাকগ্রা এবং ফ্যাশন শিল্পের অন্যান্যরা তার এই ঘোষণার প্রশংসা করেন।  তিনি ক্যারোলিনা হেরেরা, জেরেমি স্কট, জেসন উ, ডিওর, লুই ভুইতোঁ এবং সেন্ট লরেন্টের মতো নকশাকরদের সাথে সাক্ষাৎ করেন।  ২০১৯ সালে কুইনলিভান প্রথম প্রকাশ্য ট্রান্সজেন্ডার মডেল হিসেবে শ্যানেল কর্তৃক নিয়োগপ্রাপ্ত হন।  মডেলস.কম কর্তৃক তাকে "শীর্ষ ৫০" মডেলদের একজন হিসেবে স্থান দেওয়া হয়।  কুইনলিভান কিছু নকশাকর ও ব্র্যান্ডের সাথে কাজ করা বন্ধ করার প্রতিশ্রুতি দেন, যারা নিজেরা যৌন নির্যাতনের শিকার হওয়ার পর যৌন অসদাচরণের অভিযোগে অভিযুক্ত ব্যক্তিদের সাথে কাজ করে।  নিউ ইয়র্কে থাকাকালীন কুইনলিভান শহরের নৈশজীবনের দৃশ্যে জড়িয়ে পড়েন। তিনি তার সঙ্গী দান্তে কার্ডেনাসের সাথে "ইনফার্নো" নামক একটি পুনরাবৃত্ত দলের সৃজনশীল ব্যস্ততা পরিচালক হিসেবে কাজ করেন। ২০২৪ সালে কুইনলিভান নিউ ইয়র্ক শহরের জিনস রেস্তোরাঁয় তার নিজস্ব সাপ্তাহিক দল চালু করেন। "ইলেকট্রিক পুসিক্যাট" নামে পরিচিত এই দলটি বেশ কয়েক মাস ধরে চলে এবং ২০২৫ সালের মে মাসে তিনি প্যারিসে চলে আসেন।   ব্যক্তিগত জীবন  কুইনলিভান ম্যাসাচুসেটসের শ্রুসবারিতে বেড়ে ওঠেন। তিনি ওয়ালনাট হিল স্কুল থেকে শিল্পকলা বিষয়ে পড়াশোনা করেন। ২০২৫ সালে প্যারিসে স্থানান্তরিত হওয়ার আগে তিনি বেশ কয়েক বছর নিউ ইয়র্ক শহরে বসবাস করেন।  তিনি একজন ক্যাথলিক।   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:বস্টনের ব্যক্তি বিষয়শ্রেণী:নিউ ইয়র্ক সিটির মডেল
উইনফিল্ড হল একটি অস্ট্রেলীয় মার্কার সিগারেট, বর্তমানে বহুজাতিক কোম্পানি ব্রিটিশ আমেরিকান টোব্যাকোর মালিকানাধীন। ব্রিটিশ আমেরিকান টোব্যাকোর একটি সহযোগী সংস্থা ব্রিটিশ আমেরিকান টোব্যাকো অস্ট্রেলিয়া (বিএটিএ) দ্বারা সিগারেট উত্পাদন এবং আমদানি করা হয়।   ইতিহাস  উইনফিল্ড প্রথম চালু হয়েছিল ১৯৭২ সালে। উইনফিল্ড মূলত অস্ট্রেলিয়া এবং নিউজিল্যান্ডে বিক্রি হয়েছে, তবে পাপুয়া নিউ গিনি, সিঙ্গাপুর, মালয়েশিয়া, কানাডা, লুক্সেমবার্গ, বেলজিয়াম, নেদারল্যান্ডস, জার্মানি, ফ্রান্স, অস্ট্রিয়া, ইতালি এবং দক্ষিণ আফ্রিকাতেও বিক্রি হয়েছে।      আরো দেখুন    তামাক ধূমপান   তথ্যসূত্র   বিষয়শ্রেণী:ব্রিটিশ অ্যামেরিকান টোব্যাকো মার্কা বিষয়শ্রেণী:অস্ট্রেলীয় মার্কা বিষয়শ্রেণী:অস্ট্রেলিয়ার তামাক কোম্পানি
থাম্ব|দেবিন্দর কুমার মানিয়াল ডাঃ দেবিন্দর কুমার মানিয়াল (জন্ম ২১ এপ্রিল ১৯৬৯) জম্মু ও কাশ্মীরের একজন ভারতীয় রাজনীতিবিদ। তিনি রামগড়ের বর্তমান বিধায়ক এবং জম্মু ও কাশ্মীরের প্রাক্তন স্বাস্থ্যমন্ত্রী। তিনি সাম্বা বিধানসভা কেন্দ্রের একজন বিধায়ক ছিলেন যা সাম্বা জেলার তফসিলি জাতি সম্প্রদায়ের জন্য সংরক্ষিত। তিনি ভারতীয় জনতা পার্টির প্রতিনিধিত্ব করে ২০২৪ সালের জম্মু ও কাশ্মীর বিধানসভা নির্বাচনে জয়ী হন।   প্রারম্ভিক জীবন এবং শিক্ষা  মানিয়াল জম্মু ও কাশ্মীরের সাম্বা জেলা ও তহসিলের দিয়ানি গ্রামের বাসিন্দা। তিনি অবসরপ্রাপ্ত রাজনীতিবিদ প্রয়াত সোম নাথ মানিয়ালের ছেলে। তিনি পেশায় একজন চিকিৎসক এবং অবসরপ্রাপ্ত সরকারি কর্মচারী এবং তার স্ত্রী সরকারি চাকরিতে চিকিৎসক। তিনি বিজাপুরের বিএলডিই মেডিকেল কলেজে এমবিবিএস সম্পন্ন করেন। পরে, তিনি মহারাষ্ট্রের ওয়ার্ধা জওহর লাল নেহেরু মেডিকেল কলেজে অর্থোপেডিকসে ডিপ্লোমা করেন।   কর্মজীবন  মানিয়াল ২০১৪ সালের জম্মু ও কাশ্মীর বিধানসভা নির্বাচনে ভারতীয় জনতা পার্টির প্রতিনিধিত্ব করে সাম্বা বিধানসভা কেন্দ্রে জয়ী হন। তিনি ৩৪,০৭৫ ভোট পেয়েছেন এবং তার নিকটতম প্রতিদ্বন্দ্বী জম্মু ও কাশ্মীর ন্যাশনাল প্যান্থার্স পার্টির যশ পল কুন্ডলকে ২২,১১৮ ভোটের ব্যবধানে পরাজিত করেছেন। এরপর তিনি ২০২৪ সালের জম্মু ও কাশ্মীর বিধানসভা নির্বাচনে ভারতীয় জনতা পার্টির টিকিটে রামগড় বিধানসভা কেন্দ্র থেকে জয়ী হন। তিনি ৩৫,৬৭২ ভোট পেয়েছেন এবং তার নিকটতম প্রতিদ্বন্দ্বী ভারতীয় জাতীয় কংগ্রেসের যশ পল কুন্ডলকে ১৪,২০২ ভোটের ব্যবধানে পরাজিত করেছেন।   তথ্যসূত্র   বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯ বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীরের ভারতীয় জনতা পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:সাম্বা জেলার ব্যক্তি
জঁ-আলফ্রেদ ভিলাঁ-মারে (১১ ডিসেম্বর ১৯১৩ - ৮ নভেম্বর ১৯৯৮) ছিলেন একজন ফরাসি অভিনেতা, লেখক, পরিচালক ও ভাস্কর। তিনি ১৯৪০ ও ১৯৫০-এর দশকে ফ্রান্সের সবচেয়ে জনপ্রিয় অভিনেতা ছিলেন এবং এক শতাধিক চলচ্চিত্রে অভিনয় করেছেন। তার অভিনীত উল্লেখযোগ্য চলচ্চিত্রসমূহ হল লা বেল এ লা বেত (১৯৪৬, সুন্দরী ও দানব), লাগ্ল অ দোয়া তেত (১৯৪৮), লে পারঁত তেরিব্লে (১৯৪৮), ল্য সেক্রে দ্য মায়ের্লিং (১৯৪৯), অর্ফে (১৯৫০) এবং এলেনা এ লে ওম (১৯৫৬)। ষাটের দশকে তিনি ফঁতোমা (১৯৬৪), ফঁতোমা স্য দেসাই (১৯৬৫) এবং ফঁতোমা কঁত্র্য স্কটল্যান্ড ইয়ার্ড (১৯৬৬) চলচ্চিত্রে খল চরিত্র ফঁতোমা ভূমিকায় অভিনয় করেন। ১৫ বছরের দীর্ঘ বিরতির পর তিনি সর্বশেষ অভিনয় করেন ১৯৯০-এর দশকের মাঝামাঝি সময়ে বেরনার্দো বেরতোলুচ্চির স্টিলিং বিউটি (১৯৯৬) চলচ্চিত্রে।  মারে নন্দিত পরিচালক জঁ ককতোর দীর্ঘকালীন সঙ্গী ছিলেন। ফরাসি চলচ্চিত্র শিল্পে তার অবদানের জন্য ১৯৯৬ সালে তাকে ফ্রান্স সরকার তাকে লেজিওঁ দনর সম্মাননায় ভূষিত করে।  প্রারম্ভিক জীবন জঁ ভিলাঁ-মারে ১৯১৩ সালের ১১ই ডিসেম্বর ফ্রান্সের শ্যর্বুর্গে জন্মগ্রহণ করেন। তার পিতা আলফ্রেদ এমানুয়েল ভিক্তর পল ভিলাঁ-মারে ছিলেন একজন ডাক্তার এবং মাতা মারি লুইস ভাসর। শৈশবে তিনি তার মাতা ও ভাইয়ের সাথে প্যারিস শহরে চলে যান। তার পিতার সাথে তার পরবর্তী সাক্ষাৎ হয়েছিল, যখন তার বয়স ৪৫। ২০ বছর বয়সে কয়েকটি চলচ্চিত্রে ছোট চরিত্রে অভিনয়ের সুযোগ পাওয়ার পূর্বে তিনি দুইবার নাট্য স্কুল থেকে প্রত্যাখ্যাত হন।  তথ্যসূত্র  বহিঃসংযোগ         বিষয়শ্রেণী:১৯১৩-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:২০শ শতাব্দীর ফরাসি অভিনেতা বিষয়শ্রেণী:উভকামী অভিনেতা বিষয়শ্রেণী:দ্বিতীয় বিশ্বযুদ্ধের ফরাসি সামরিক কর্মকর্তা বিষয়শ্রেণী:ফরাসি চলচ্চিত্র অভিনেতা বিষয়শ্রেণী:ফরাসি মঞ্চ অভিনেতা বিষয়শ্রেণী:ফরাসি লেখক বিষয়শ্রেণী:সম্মানসূচক সেজার প্রাপক বিষয়শ্রেণী:ফরাসি উভকামী পুরুষ
বাগ জেলা () পাকিস্তানের আজাদ কাশ্মীরের দশটি জেলার মধ্যে অন্যতম একটি জেলা। ১৯৮৮ সালে পুঞ্চ জেলার অংশ ছিল জেলাটি।Government of Azad Kashmir  ভৌগোলিক অবস্থান অনুযায়ী জেলাটির উত্তরে মুজাফফারাবাদ জেলা, দক্ষিণে পুঞ্চ জেলা, পূর্বে ভারত-শাসিত জম্মু ও কাশ্মিরের পুঞ্চ জেলা দ্বারা আবদ্ধ। এছাড়াও এটি পাঞ্জাব, রাওয়ালপিন্ডি জেলা এবং পশ্চিমে পাকিস্তানের উত্তর-পশ্চিম সীমান্ত প্রদেশের অ্যাবটাবাদ জেলা ঘিরে রেখেছে। জেলাটি মোট ৭৭০ বর্গ কিলোমিটার এলাকা জুড়ে গঠিত হয়েছে।Bagh District Statistics বাঘ জেলা মুজাফফারাবাদের ২টি সড়ককে সংযুক্ত করেছে, একটি সুধান গালী (৮০ কিমি) এবং অন্যটি কোহালা (৯৭ কিমি)। এটি রাওয়ালকোট থেকে প্রায় ৪৬ কিলোমিটার দূরত্বে অবস্থিত। বাগ জেলাটির সদর দপ্তর হচ্ছে বাগ নামক স্থান। বলা হয়ে থাকে যে, জমিটির মালিক কর্তৃক একটি বাগ (বাগান) স্থাপন করা হয়েছিল এবং যেখানেই বর্তমানে বন বিভাগের প্রধান অঞ্চল অবস্থান করছে। যার ফলে, বর্তমানে জেলাটির সদরদপ্তর এলাকাটি "বাগ" নামে পরিচিত।Government of Azad Jammu and Kashmir  ইতিহাস বাগের একটি প্রত্নতাত্ত্বিক নিদর্শনকে বাগ দুর্গও বলা হয়ে থাকে।  ১৯৪৭ সালের পূর্বে বাগ ছিল জম্মু ও কাশ্মীরের পুঞ্চ জেলার একটি তহসিল।  প্রশাসনিক বিভাগ thumb|ধিরকোট পার্ক  বাগ জেলা ২টি তহসিলে বিভক্ত হয়ে গঠিত হয়েছে ।  বাগ তহসিল  ধিরকোট তহসিল  তথ্যসূত্র  বহিঃসংযোগ  Bagh Azad Jammu and Kashmir Official Portal  District Profile – Bagh Earthquake Reconstruction & Rehabilitation Authority (ERRA) 2007  বিষয়শ্রেণী:আজাদ কাশ্মীরের জেলা বিষয়শ্রেণী:বাগ জেলা
মোহাম্মদ রহমত মিয়া (জন্ম: ৮ ডিসেম্বর ১৯৯৯; রহমত মিয়া নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ঢাকা আবাহনী খেলেছেন এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেলে থাকেন।  ২০১৭–১৮ মৌসুমে, বাংলাদেশী ক্লাব সাইফের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সাইফের হয়ে ৪ মৌসুমে ৬২ ম্যাচে অংশগ্রহণ করেছেন। পরবর্তীকালে, তিনি শেখ রাসেলের হয়ে খেলেছেন। ২০২২–২৩ মৌসুমে, তিনি শেখ রাসেল হতে বাংলাদেশী ক্লাব ঢাকা আবাহনীতে যোগদান করেছেন।  ২০১৮ সালে, রহমত বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৭ ম্যাচে অংশগ্রহণ করেছেন।  প্রারম্ভিক জীবন মোহাম্মদ রহমত মিয়া ১৯৯৯ সালের ৮ই ডিসেম্বর তারিখে বাংলাদেশের মাগুরায় জন্মগ্রহণ করেছেন।  আন্তর্জাতিক ফুটবল রহমত বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ১৪ই আগস্ট তারিখে তিনি ২০১৮ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশের বয়সভিত্তিক দলের হয়ে তিনি ২ ম্যাচে অংশগ্রহণ করেছেন।  ২০১৮ সালের ২৭শে মার্চ তারিখে, মাত্র ১৮ বছর ৩ মাস ২০ দিন বয়সে, রহমত লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে রহমত সর্বমোট ৪ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বাংলাদেশ  ২০১৮  ৪  ০ ২০১৯  ৮  ০ ২০২০  ৬  ০ ২০২১  ৭  ০ ২০২২  ২  ০ সর্বমোট  ২৭  ০  তথ্যসূত্র  বহিঃসংযোগ            বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:মাগুরা জেলার ব্যক্তি বিষয়শ্রেণী:সাইফ স্পোর্টিং ক্লাবের ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:২০২২ এশিয়ান গেমসের ফুটবলার বিষয়শ্রেণী:খুলনা বিভাগের ক্রীড়াবিদ বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:এশিয়ান গেমসে বাংলাদেশের ফুটবলার
বাহমানি সালতানাত, অথবা বাহমানীয় সাম্রাজ্য, ১৩৪৭ এবং ১৫২৭ এর মধ্যে দক্ষিণ ভারতবর্ষের দাক্ষিণাত্য মালভূমির একটি মুসলিম রাজ্যে এবং বৃহৎ মধ্যযুগীয় রাজ্যের মধ্যে অন্যতম ছিল। এটি কৃষ্ণা নদী পর্যন্ত উত্তর দাক্ষিণাত্য অঞ্চল দখল করেছিল। ঐতিহাসিকদের মতে, দৌলতাবাদের (ইলোরার আশেপাশের এলাকা) একজন বিদ্রোহী সর্দার মুহাম্মদ বিন তুঘলকের অধীনস্থ ছিলেন। আরম্ভ নবগঠিত সালতানাত কর্ণাটক , মহারাষ্ট্র এবং অন্ধ্র প্রদেশের আধুনিক রাজ্যগুলোর কিছু অংশ অন্তর্ভুক্ত করে। এটি দক্ষিণে হিন্দু বিজয়নগর সাম্রাজ্যের সাথে দাক্ষিণাত্যের নিয়ন্ত্রণের জন্য লড়াই করেছিল। ১৩৪৭ থেকে ১৪১৫ সালের মধ্যে বাহমানির রাজধানী ছিল আহসানাবাদ (গুলবর্গা), যখন এটি মুহাম্মাবাদে (বিদার) স্থানান্তরিত হয়। মাহমুদ গাওয়ানের প্রধানমন্ত্রীত্বের সময় (১৪৬৬-১৪৮১) সালতানাত তার ক্ষমতার শীর্ষে পৌঁছেছিল।  একটি অপ্রমাণিত পৌরাণিক কাহিনী অনুসারে, জাফর খানের আগে গাঙ্গু (যেখান থেকে হাসান গাঙ্গু নাম হয়েছে) নামে একজন ব্রাহ্মণ শাসকের চাকর বা দাস ছিলেন, যিনি জাফরকে হিন্দু ধর্মে শিক্ষিত করেছিলেন এবং তাকে তাঁর সেনাবাহিনীতে একজন জেনারেল বানিয়েছিলেন।ভট্টাচার্য, সচ্ছিদানন্দ। এ ডিকশনারি অফ ইন্ডিয়ান হিস্টরি (ওয়েস্টপোর্ট: গ্রিনউড প্রেস, ১৯৭২) পৃ. ১০০দ্য ডিসকাভারি অফ ইন্ডিয়া, জে. এল. নেহ্‌রু  তথ্যসূত্র  বিষয়শ্রেণী:বাহমানি সালতানাত
ইকরা আজিজ হুসেন (জন্ম ২৪ নভেম্বর ১৯৯৭) একজন পাকিস্তানি টেলিভিশন অভিনেত্রী। তিনি মমিনা দুরাইদের সুনো চন্দা ধারাবাহিকে (২০১৮) জিয়ার ভূমিকায় অভিনয় করার জন্য সবচেয়ে বেশি পরিচিত, যার জন্য তিনি সমালোচকদের প্রশংসা এবং সেরা টেলিভিশন অভিনেত্রীর জন্য লাক্স স্টাইল পুরস্কার অর্জন করেন। তিনি বর্তমানে খুদা অর মুহাব্বাত ৩ ধারাবাহিকে মাহি এবং রাকিব সে ধারাবাহিকে আমিরার চরিত্রে অভিনয় করছেন।  ইকরা আজিজ প্রথম একজন টেলিভিশন বাণিজ্যিক মডেল হিসাবে অডিশন দিয়েছিলেন এবং সাইট্রাস ট্যালেন্ট এজেন্সি দ্বারা তাকে বাছাই করা হয়েছিল। তিনি কিসে আপনা কহেঁ (২০১৪) ধারাবাহিকে একটি পার্শ্ব চরিত্রে মাধ্যমে অভিনয়ে আত্মপ্রকাশ করেছিলেন এবং প্রথম মুখ্য চরিত্রে অভিনয় ২০১৫ সালের রোমান্টিক ধারাবাহি মুকাদ্দাসে করেছিলেন।   প্রারম্ভিক জীবন  ইকরা আজিজ ১৯৯৭ সালের ২৪শে নভেম্বর করাচিতে জন্মগ্রহণ করেন। তিনি একক অভিভাবক হিসেবে তার মায়ের সংগ্রামের কথা সাক্ষাৎকারে উল্লেখ করেছেন। তিনি অভিনয়ে কাজ করার সময়েই কলেজের পঠন-পাঠন সমাপ্ত করেন, কিন্তু শেষ পর্যন্ত পড়াশোনা ছেড়ে অভিনয়ে মনোনিবেশ করেন। তিনি ২০১৮ সালে আগামী কয়েক বছরে শিক্ষা পুনরায় শুরু করার পরিকল্পনা সম্পর্কে কথা বলেছিলেন।   ব্যক্তিগত জীবন  ইকরা আজিজ ২০১৯ সালের ৭ই জুলাই ১৮তম লাক্স স্টাইল অ্যাওয়ার্ডে প্রকাশ্যে ইয়াসির হুসাইনের সাথে বাগদান করেন। তিনি ২০১৯ সালের ২৮শে ডিসেম্বর ইয়াসির হুসাইনকে বিবাহ করেন। ইকরা ২০২১ সালের জুলাই মাসে তার পুত্র কবিরের জন্ম দেন।   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:১৯৯৭-এ জন্ম বিষয়শ্রেণী:উর্দু চলচ্চিত্র অভিনেত্রী
ফৌজিয়া আজিম (; ১ মার্চ ১৯৯০ – ১৫ জুলাই ২০১৬ ) ছিলেন একজন পাকিস্তানি মডেল, অভিনেত্রী, সামাজিক যোগাযোগ মাধ্যমের তারকা এবং কর্মী। তিনি ছিলেন পাকিস্তানের প্রথম সামাজিক যোগাযোগ মাধ্যমের তারকা। আজিম তার দৈনন্দিন রুটিন, একজন পাকিস্তানি নারী হিসাবে তার অধিকার এবং বিভিন্ন বিতর্কিত বিষয় নিয়ে আলোচনা করে সামাজিক নেটওয়ার্কে ভিডিও আপলোড করে খ্যাতি অর্জন করেছিলেন।  কন্দিল বালুচ ২০১৩ সালে পাকিস্তান আইডলের জন্য অডিশন দেওয়ার সময় প্রথমবারের মত গণমাধ্যমের আলোচনায় আসেন; তার অডিশন জনপ্রিয় হয় এবং তিনি ইন্টারনেট তারকা হিসেবে খ্যাতি পান। তিনি পাকিস্তানের ইন্টারনেটে সবচেয়ে বেশি অনুসন্ধান করা ব্যক্তিদের শীর্ষ ১০ জনের মধ্যে একজন ছিলেন এবং তার ভিডিও ও পোস্টের বিষয়বস্তুর যেমন প্রশংসিত হত, তেমন সমালোচিতও হত।  ২০১৬ সালের ১৫ জুলাই সন্ধ্যায়, মুলতানে তার পিতামাতার বাড়িতে ঘুমানোর সময় তাকে শ্বাসরোধ করে হত্যা করা হয়। তার ভাই ওয়াসিম আজিম হত্যার কথা স্বীকার করেন ও বলেন যে তিনি (কন্দিল বালুচ) "পরিবারের সম্মানে" "বদনাম" বয়ে আনছিলেন।   প্রাথমিক জীবন  কন্দিল বালুচ ১৯৯০ সালের ১ মার্চ পাঞ্জাবের ডেরা গাজী খান জেলায় জন্মগ্রহণ করেন। তিনি শাহ সদর দিনের একটি সুবিধাবঞ্চিত পরিবার থেকে এসেছেন। তার মাতার নাম আনোয়ার বিবি এবং পিতার নাম মুহাম্মদ আজিম, তারা স্থানীয়ভাবে চাষবাদ থেকে জীবিকা নির্বাহ করতেন। তার ৬ ভাই ও ২ বোন ছিল। বড় হয়ে তিনি পড়াশোনার পাশাপাশি অভিনয় এবং গান করায় আগ্রহী ছিলেন। খ্যাতি পাবার আগে, তিনি বাস হোস্টেস হিসাবে কাজ করতেন।   তথ্যসূত্র   বিষয়শ্রেণী:১৯৯০-এ জন্ম বিষয়শ্রেণী:২০১৬-এ মৃত্যু বিষয়শ্রেণী:পাকিস্তানি নারী মডেল বিষয়শ্রেণী:পাঞ্জাবি ব্যক্তি বিষয়শ্রেণী:করাচির ব্যক্তি বিষয়শ্রেণী:পাকিস্তানি গায়িকা বিষয়শ্রেণী:পাকিস্তানি নারীবাদী বিষয়শ্রেণী:পাকিস্তানে সম্মান রক্ষার্থে হত্যা বিষয়শ্রেণী:২০১৬-এ এশিয়ায় খুন বিষয়শ্রেণী:বালুচ ব্যক্তি বিষয়শ্রেণী:সম্মান রক্ষার্থে হত্যার শিকার বিষয়শ্রেণী:নারীর প্রতি সহিংসতার ঘটনা বিষয়শ্রেণী:পাকিস্তানি খুনের শিকার বিষয়শ্রেণী:পাকিস্তানে নারীর প্রতি সহিংসতা
This template is for use as a shortcut to indicate female former names (such as a birth, or maiden, name no longer used) appearing in articles. It additionally takes a single optional parameter, the birth name, creating a non-breaking space between the two words.  This may be used for any change of name, whether due to marriage or not, and may be followed by the full birth name, or by the birth surname only, when only the surname has changed.  There is a properly spelled redirect to this template at , but this template without the "é" character may be easier to type (depending on the keyboard layout used).  Example  →   TemplateData  আরো দেখুন  জন্ম নাম#কুমারী এবং বিবাহিত নাম  for male former names  MOS:MULTIPLENAMES
thumb|400px|Map of the United Arab Emirates  Template:Location map United Arab Emirates is a location map definition used to overlay markers and labels on an equirectangular projection map of the United Arab Emirates. The markers are placed by latitude and longitude coordinates on the default map or a similar map image.   ব্যবহার  These definitions are used by the following templates when invoked with parameter "United Arab Emirates":           মানচিত্র সংজ্ঞা   name =   Name used in the default map caption   image =   The default map image, without "Image:" or "File:"   অবস্থান মানচিত্র টেমপ্লেট ব্যবহারের উদাহরণ    Location map, using default map (image)   {{Location map | United Arab Emirates | width   = 250 | lat_deg = 24.47 | lon_deg = 54.37 | label   = Abu Dhabi }}   Location map many, using relief map (image1)   {{Location map many | United Arab Emirates | relief   = yes | width    = 250 | caption  = Two locations in the United Arab Emirates | lat1_deg = 24.47 | lon1_deg = 54.37 | label1   = Abu Dhabi | lat2_deg = 25.25 | lon2_deg = 55.3 | label2   = Dubai }}   Location map+, using AlternativeMap   {{Location map+ | United Arab Emirates | AlternativeMap = United Arab Emirates relief location map.jpg | width   = 250 | caption = Two locations in the United Arab Emirates | places  =   {{Location map~ | United Arab Emirates   | lat_deg = 24.47   | lon_deg = 54.37   | label   = Abu Dhabi   }}   {{Location map~ | United Arab Emirates   | lat_deg = 25.25   | lon_deg = 55.3   | label   = Dubai   }} }}   আরও দেখুন   Location map templates  Template:Location map, to display one mark and label using latitude and longitude  Template:Location map many, to display up to nine marks and labels  Template:Location map+, to display an unlimited number of marks and labels   Infobox templates incorporating (passing values to) the Location map template